Liste over programledere for Eurovision Song Contest

Dette er en liste over programledere for Eurovision Song Contest fra konkurransens start i 1956. Frem til 1988 var det vanligvis én programleder, med unntak av årene 1978 og 1979. Siden 1988 har det vanligvis vært to programledere, men med enkelte unntak. Fra 2010 har det stort sett vært tre eller fire programledere.

Programledere

Verter i green room
Flere ganger har det vært egne verter eller programleder i artistenes oppholdsrom, green room.

Rekorder 

 Britiske Katie Boyle har vært programleder flest ganger med fire finaler: 1960, 1963, 1968 og 1974. Utenom Boyle har bare to andre personer vært programleder mer enn én gang: franske Jacqueline Joubert (1959 og 1961) og svenske Petra Mede (2013 og 2016).

 Den yngste programlederen er luxembourgske Désirée Nosbusch, som bare var 19 år da hun ledet Eurovision Song Contest 1984.

 Den eldste programlederen er franske Léon Zitrone, som var 63 år gammel da han ledet Eurovision Song Contest 1978.

Andre programmer

Kvalifikacija za Millstreet

Kvalifikacija za Millstreet (norsk: Kvalifisering til Millstreet) var en forhåndskvalifisering til Eurovision Song Contest 1993. Sendingen gikk direkte fra Slovenia, og syv land deltok: Bosnia-Hercegovina, Estland, Kroatia, Romania, Slovakia, Slovenia og Ungarn.

Congratulations: 50 Years of the Eurovision Song Contest

Congratulations Congratulations: 50 Years of the Eurovision Song Contest var et spesialprogram som ble sendt direkte fra København i Danmark i 2005 i anledning konkurransens 50-årsjubileum. I programmet skulle seerne stemme frem det beste bidraget fra konkurransens 50 første år. Showet ble ledet av to tidligere deltakere:

Eurovision Song Contest's Greatest Hits

Eurovision Song Contest's Greatest Hits (også kalt Eurovision's Greatest Hits) var et spesialprogram produsert av EBU og BBC i 2015. Sendingen ble filmet i London i anledning konkurransens 60-årsjubileum og ble sendt i opptak i en rekke land over hele Europa.

Eurovision: Europe Shine a Light 
Eurovision: Europe Shine a Light var et spesialprogram 16. mai 2020. Sendingen ble sendt som erstatning for den avlyste finalen i 2020.

Programledere født utenfor vertslandet
 Katie Boyle – født i Firenze i Italia av italiensk-russisk far og britisk-australsk mor 
 Mireille Delannoy – født i Frankrike
 Helga Guitton – født i Königsberg i Østpreussen i Tyskland (Nå: Kaliningrad i Russland)
 Léon Zitrone – født i Petrograd i Det russiske keiserdømmet
 Lill Lindfors – født i Helsingfors i Finland
 Åse Kleveland – født i Stockholm i Sverige av norsk far og svensk mor
 Viktor Lazlo – født i Lorient i Frankrike 
 Fionnuala Sweeney – født i Belfast i Storbritannia
 Ulrika Jonsson – født i Sollentuna i Sverige
 Terry Wogan – født i Limerick i Irland
 Maria Menounos – født i Medford i Massachusetts i USA av greske foreldre
 Anke Engelke – født i Montréal i Canada av tyske foreldre
 Katrina Leskanich – født i Topeka i Kansas i USA
 Graham Norton – født i Clondalkin i Irland
 Daniela Ruah – født i Boston i Massachusetts i USA av portugisiske foreldre

Programledere som har deltatt som artister 
 Corry Brokken – representerte Nederland i 1956, 1958 – og 1957 som hun også vant
 Yardena Arazi – representerte Israel i 1976 og 1988
 Lill Lindfors – representerte Sverige i 1966 sammen med Svante Thuresson
 Åse Kleveland – representerte Norge i 1966
 Gigliola Cinquetti – vant konkurransen i 1964 og kom på andreplass i 1974 for Italia
 Toto Cutugno – vant konkurransen i 1990 for Italia
 Dafna Dekel – representerte Israel i 1992
 Renārs Kaupers – representerte Latvia i 2000 som del av gruppen Brainstorm
 Marija Naumova – vant konkurransen i 2002 for Latvia
 Sakis Rouvas – representerte Hellas i 2004 og 2009
 Željko Joksimović – representerte Serbia og Montenegro i 2004 og Serbia i 2012
 Alsou – representerte Russland i 2000
 Stefan Raab – representerte Tyskland i 2000
 Eldar Qasımov – vant konkurransen i 2011 for Aserbajdsjan
 Måns Zelmerlöw – vant konkurransen i 2015 for Sverige 
 Edsilia Rombley – representerte Nederland i 1998 og 2007

Personer som takket nei til programlederjobben
 Chaim Topol (1979)
 Rene Medvešek og Dubravka Marković (1990)
 Alison Doody (1995)
 Ruslana Lyzjytsjko – vinner av konkurransen i 2004 (2005)
 Jana Tsjurikova (2009)

Se også 
 Eurovision Song Contest
 Liste over låtskrivere som har vunnet Eurovision Song Contest
 Liste over vertsbyer for Eurovision Song Contest
 Vinnere av Eurovision Song Contest
 Norge i Eurovision Song Contest
 Melodi Grand Prix

Referanser

Litteratur 
John Kennedy O'Connor (2005). The Eurovision Song Contest 50 Years – The Official History. London: Carlton Books Limited. ISBN 1-84442-586-X.

Eksterne lenker 
Eurovision Song Contest history. Eurovision.tv. Besøkt 19. august 2007.
History. ESCtoday.com. Besøkt 19. august 2007.